ঈদের দিন বন্ধ থাকবে মেট্রোরেল
ঈদুল ফিতরের দিন বন্ধ থাকবে মেট্রোরেল। এবার বৃহস্পতিবার ঈদ হওয়ায় এবং শুক্রবার সাপ্তাহিক ছুটি থাকায় পরপর দুইদিন বন্ধ থাকছে মেট্রোরেল।

আজ বুধবার সকালে এ তথ্য জানিয়েছেন ঢাকা ম্যাস ট্রানজিট কোম্পানি লিমিটেডের (ডিএমটিসিএল) উপব্যবস্থাপক নাজমুল ইসলাম ভূঁইয়া।

নাজমুল ইসলাম ভূঁইয়া বলেন, আগের ঘোষণা অনুযায়ী ঈদের দিন মেট্রোরেল বন্ধ থাকবে। গত বছরের ঈদেও বন্ধ ছিল মেট্রো চলাচল। বৃহস্পতিবার ঈদের দিনের বন্ধ। আর শুক্রবার তো সাপ্তাহিক ছুটির দিন। এর ফলে মেট্রোরেল চলাচল দুই দিন বন্ধ থাকবে। আগামী শনিবার থেকে সময়সূচি মেনেই চলবে মেট্রোরেল।

তিনি বলেন, পবিত্র রমজান মাসের প্রথম দিকে মেট্রোরেলে প্রতিদিন গড়ে ২ লাখ ৪০ থেকে ৪৫ হাজার যাত্রী চলাচল করেছেন। রমজানের আগে এ সংখ্যা ছিল ২ লাখ ৯৫ হাজারের মতো। ১৬ রমজান থেকে মেট্রোরেলের চলাচল এক ঘণ্টা বাড়ানোর পর যাত্রীর সংখ্যা বেড়েছে। গত পাঁচ দিনে গড়ে ২ লাখ ৯০ হাজার আবার কোনো কোনো দিন তিন লাখ করে যাত্রী চলাচল করেছেন।

ঈদুল ফিতরের দিন বন্ধ থাকবে মেট্রোরেল। এবার বৃহস্পতিবার ঈদ হওয়ায় এবং শুক্রবার সাপ্তাহিক ছুটি থাকায় পরপর দুইদিন বন্ধ থাকছে মেট্রোরেল।